laion/Wikipedia-Exotic huggingface dataset:
מיגל לובט

מִיגֵל לוֹבֵט סוֹלֵס (בספרדית: Miguel Llobet Solés‏; 18 באוקטובר 1878 – 22 בפברואר 1938) היה גיטריסט קלאסי ומלחין ספרדי. לובט נולד למפסל בעץ והחל את דרכו האמנותית כבר בגיל צעיר, עת גילה כישרון רב בציור. את לימודי המוזיקה שלו החל בכינור ובפסנתר. רק מאוחר יותר קיבל גיטרה מתנה מדודו. באוקטובר 1882 פגש את הגיטריסט הנודע פרנסיסקו טארגה וניגן לפניו. שנתיים לאחר מכן החל ללמוד אצלו בקונסרבטוריון העירוני בברצלונה. את הופעתו הראשונה ערך בקונסרבטוריון של ולנסיה בשנת 1901, באותה שנה הופיע גם בקונסרבטוריונים של מאלגה ושל סביליה. ב־1902 הופיע ב"טאטרו דה לה קומדיה" וב־1903 במדריד בפני משפחת המלוכה הספרדית. מאוחר יותר הופיע גם מחוץ לספרד - בפריז (שם גם התגורר מספר שנים), בגרמניה, באמריקה ובמדינות נוספות. לובט הלחין יצירות מקוריות משלו, וכמו כן עיבד לגיטרה שירים ספרדיים עממיים (בעיקר קטלאניים) ויצירות שונות לשתי גיטרות. לפי מקורות שונים נהרג לובט במלחמת האזרחים של ספרד בשנת 1937, אך מקורות מקובלים יותר סותרים ידיעה זו, ולפיהם לובט מת מדלקת קרום הריאות בברצלונה. מדיה וקבצים בנושא מיגל לובט בוויקישיתוף מיגל לובט, באתר ספוטיפיי מיגל לובט, באתר AllMusic (באנגלית) מיגל לובט, באתר MusicBrainz (באנגלית) מיגל לובט, באתר Discogs (באנגלית) הגיטריסטית סטפני ג'ונס מנגנת סקרצו-וואלס מאת מיגל לובט
קודייראת א-צאנע

קודייראת א-צאנע הוא שבט בדואי בנגב, שהוכר על ידי מדינת ישראל כיישוב ושמו קודייראת א-צאנע (שבט). ליישוב עדיין אין מעמד מוניציפלי. ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
אלעזר ברק

אלעזר ברק (20 בדצמבר 1934 - 9 בפברואר 2008) היה תת-אלוף בצה"ל, קצין חימוש ראשי בשנים 1973–1978. אלעזר ברק נולד בווילנה לחיים וטובה, כשהיו בעיצומן של ההכנות לעלייה לארץ ישראל. בראשית 1935, בן שלושה חודשים, עלה עם הוריו לארץ. הוריו החלוצים השתקעו בחדרה. בילדותו עברה המשפחה להתגורר בכפר ויתקין, ושם נולדה אחותו שרה. לאחר שהוריו התבססו שבה המשפחה לחדרה, והוא למד בבית חינוך לילדי עובדים ובתיכון חדרה. כבר בילדותו גילה אלעזר ברק כישרון טכני ומתמטי מובהקים. ב-1952, כשסיים את התיכון, התגייס לצה"ל במסגרת העתודה האקדמית, ולמד הנדסת מכונות בפקולטה להנדסת מכונות בטכניון. הוא סיים קורס קצינים בהצטיינות, ועם סיום לימודיו ב-1956 הוצב בחיל החימוש. ב-1962 נסע ללמוד תואר שני ודוקטורט במכון הטכנולוגי של מסצ'וסטס בבוסטון. עם סיום לימודיו חזר לארץ ולשירות הצבאי, ומונה לבוחן איכות לכלי לחימה חדישים. במלחמת ששת הימים שירת כקצין לתפקידים מיוחדים בציר הצפוני בסיני, שבו לחמה אוגדת הפלדה בפיקודו של האלוף ישראל טל. ב-1967 מונה ברק למפקד יחידת הבחינה של חיל החימוש. בשנת 1969 מונה לעוזר טכני לקצין חימוש ראשי בדרגת סא"ל, וב-1971 שימש עוזר קצין חימוש ראשי בדרגת אל"ם. ב-1973 מונה לסגן קצין החימוש הראשי עד למינויו לקצין חימוש ראשי (קחש"ר) בספטמבר אותה שנה, כחודש לפני פרוץ מלחמת יום הכיפורים. במהלך המלחמה היה אחראי חיל החימוש שבפיקודו על שיקום מערכות הנשק שבידי צה"ל שנפגעו והחזרתם לשירות בפרק זמן מינימלי. בחמש השנים שלאחר המלחמה פיקד כקצין חימוש ראשי על חיל הנחשב לגדול ולמפוצל ביותר בצה"ל ובמסגרת זו ליווה את תכנון ופיתוח טנק המרכבה ועסק בקליטת אמצעי לחימה חדישים ומתקדמים, בעיקר טילים מונחים, בצה"ל. ב-1978, בן 44, סיים ברק את תפקידו והשתחרר מצה"ל. עם שחרורו התמנה ברק למנכ"ל חברת הנפט הלאומית, תפקיד שבו כיהן שנים אחדות, ונטל חלק בשיחות עם המצרים להחזרת שדות הנפט של סיני וההסכמים הקשורים בכך. בהמשך חזר לתחום הביטחון והיה מעורב בניהול של מספר חברות בתחום זה. בין השאר שימש כמנכ"ל סולתם וכמהנדס ראשי וסמנכ"ל בתע"ש. שימש גם בדירקטוריונים של חברות שונות, בהם ספקטרוניקס ועשות אשקלון. הוא פרש לגמלאות מתע"ש בגיל 69, אך גם לאחר מכן הוסיף למלא תפקידי ייעוץ שונים למערכת הביטחון בתחום של פיתוח מערכות נשק. הוא הרבה לשתף פעולה עם האלוף ישראל טל (טליק), שלו יעץ במשך שנים. לאורך השנים מאז שחרורו מצה"ל שימש מרצה בפקולטה להנדסה של אוניברסיטת תל אביב, בחוג להנדסה מכנית. בנוסף לכך מילא תפקידים ציבוריים בהתנדבות, ובכלל זה היה היו"ר הראשון של עמותת חיל החימוש ויו"ר אגודת הידידים של בית החולים ע"ש אדית וולפסון במשך שנים רבות. כשהיה בן 73 נפטר אלעזר ברק ממחלה קשה. השאיר אחריו את יהודית, רעייתו לאורך 51 שנים, את שני ילדיהם: הבת - פרופ' דפנה ברק-ארז, שנבחרה ב-2012 לשופטת בית המשפט העליון, הבן - ד"ר יאיר ברק, ונכדים. אורי דרומי, טליק קרא לו "דוקטור לטנקים", באתר הארץ, 16 במרץ 2008 אלעזר ברק, באתר "50 שנה למלחמת יום הכיפורים" של ארכיון צה"ל ומערכת הביטחון
עם ישראל למען השלום

עִם ישראל למען השלום (בנורווגית: MIFF - Med Israel For Fred) הוא ארגון התנדבותי נורווגי שהוקם בשנת 1975 כצוות עבודה והוכר רשמית כארגון שלוש שנים מאוחר יותר. מאז מקדם הארגון אהדה ציבורית למדינת ישראל והעם היהודי דרך פעילות הסברתית נרחבת הממומנת מכספי תרומות. בארגון חברים נוצרים, יהודים וחילונים מנורווגיה, והוא שואף לשרת קהלים נוספים במדינות סקנדינביה השכנות. הארגון שם לעצמו יעד להפיץ מידע אובייקטיבי ונטול פניות בנושאים הקשורים בסכסוך הישראלי-ערבי ובעם היהודי. ובמסגרת פעילות זו מאורגנים מפגשי הסברה ישראלית בשבע ערים ברחבי נורווגיה. כמו כן, מופק העיתון 'מבט למזרח התיכון' (Midtøsten i fokus), שיוצא לאור חמש פעמים בשנה, ומופץ לחברי הארגון ולציבור בכלל במסגרת פעילויות ההסברה השונות. בשנים 1991–1993 קארה קריסטיאנסן, פוליטיקאי נורווגי היה נשיא הארגון, וב-2008 הוחלף על ידי מורטו רזמוסן (Morten Rasmussen). מאז 2017 מכהן בתפקיד נשיא הארגון בנגט-אובה נורגרד. מדיה וקבצים בנושא עם ישראל למען השלום בוויקישיתוף אתר האינטרנט הרשמי של עם ישראל למען השלום (בנורווגית) עם ישראל למען השלום, ברשת החברתית פייסבוק עם ישראל למען השלום, ברשת החברתית אקס (טוויטר) עם ישראל למען השלום, ברשת החברתית אינסטגרם עם ישראל למען השלום, ברשת החברתית טיקטוק עם ישראל למען השלום, סרטונים בערוץ היוטיוב
Battle Magic

Battle Magic הוא אלבומה השלישי של להקת הבלאק מטאל הסימפוני האנגלית באל-סאגות'. האלבום יצא בשנת 1998 תחת חברת התקליטים קאקופונוס. זהו האלבום האחרון בו ג'וני מאודלינג פועל כמתופף הלהקה, בשאר האלבומים הוא פועל כקלידן ועוזר בהלחנה. ללהקה ניתנה תקופה של חודש להקלטת האלבום וההכנות לאלבום היו מסובכות, בעיקר ההכנות התזמורתיות (להפקת הסאונד המלחמתי והאפי); דוגמה טובה לכך הוא השיר Circus Maximus, שהכנתו והקלטתו (בעיקר בחלק של הקלידים) ערכו לא פחות מ-6 ימים. המילים נקבעים במסגרת עולמות הפנטזיה של הזמר ביירון רוברטס. מידע על האלבום Battle Magic באתר MusicBrainz מידע על האלבום Battle Magic באתר AllMusic האלבום Battle Magic באתר Discogs האלבום Battle Magic באתר ספוטיפיי
נפת אמברולאורי

נפת אמבּרוֹלאוּרי (בגאורגית: ამბროლაურის მუნიციპალიტეტი, מילולית: אמבּרוֹלאוּריס מוניציפליטי) היא נפה במחוז רצ'ה-לצ'חומי וסוואנתי תחתית שבגאורגיה. הנפה מוקמת באזור רצ'ה תחתית, כאשר מצפון גובלת בנפת לנטחי, ממערב נפת צאגרי, מדרום נפת טקיבולי, נפת צ'יאתורה ונפת סצ'חרה, וממזרח נפת אוני. עד שנת 1917 נכלל באזור כותאיסי-רצ'ה. משנת 1921 באזור רצ'ה, משנת 1928 באזור רצ'ה-לצ'חומי, ומשנת 1930 נפה נפרדת. בשנים 1951–1953 נכלל בנפת כותאיסי. הנפה מאוכלסת ב-9,139 תושבים בצפיפות אוכלוסין של 8,0 איש לקמ"ר. העיר אמברולאורי מהווה את המרכז המנהלתי של הנפה. יישוב עירוני (דאבא) נוסף בנפה הוא העיירה חָארִיסתווַאלָה. כמו כן ישנן 70 כפרים ב-18 תמי: בּוּגֶאוּלִי, וֶלֶווִי, זנַאקווָה, אִיצָה, לִיחֶתִי, נַאמָאנֶווִי, נִיקוֹרצמִינדָה, סָאדמֵלִי, סחווַאווָה, רָ'אדִישִי, צַאחִי, צֶסִי, צֶ'לִיארֵ'לֶה, צ'רֵבַּאלוֹ, צ'קווִישִי, חבָנצקרָה, חִידִיקַארִי וחוֹטֶווִי. שטח הנפה מכסה 1142 קמ"ר, שמתוכם 420 קמ"ר שטח חקלאי. המיקום הגאוגרפי של הנפה הוא בנקודת ההתמזגות של הנהרות ריוני וקריחולה. הגובה ממוצע הוא 500 מטר מעל פני הים. האקלים לח כאשר הלחות הממוצעת היא 76%, חורפים קרים וקייצים חמים וארוכים. אוכלוסייתה מונה בעיקר גאורגים. אוצרות הטבע העיקריים בנפה הן ארסן וגבס. בשטח הנפה זורמים נהר ריוני ויובליו: קרִיחוּלָה, זנַאקוּרָה, שָרֶאוּלָה, לוּחוּנִי, רִיצִאוּלָה ואָסקִיסצקַאלִי. הנפה מתאימה לתיירות וכוללת חורש טבעי, נוף הררי, הרים, נהרות נקיים אקולוגית ומאגרים מלאכותיים. שטח של 8,630 דונם מכוסה במטעים (כרמים). הגידולים הם בעיקר של הגפנים אלכסנדרולי ומוג'ורטולי. היינות המפורסמים של האזור כוללים את חבנצ'קרה, תתרה וברקוני יינות שזכו למדליות רבות. כמו כן ישנן יינות נוספים המיוצרים בנפה ביניהם: חבנצ'קרה זהב (אוֹכּרוֹס חבַנצ'קַרה) המיוצר בכפר חבנצ'קרה ויין רצ'אי (רַצ'וּלי ר'ווינוֹ) המיוצר בכפר צ'רבלו. אמברולאורי נהר קריחולה נהר לוחוני הריסות כנסייה בנִיקוֹרצמִינדָה כנסיית בָּרַקוֹנִי כנסייה בכפר צֶ'לִיארֵ'לֶה מצודת חידיקרי בכפר חימשי מראה כפר חוֹנצִ'יאוֹרִי מצודת חוטווי מצודת מינדה קתדרלת נִיקוֹרצמִינדָה אגם שאורי מדיה וקבצים בנושא נפת אמברולאורי בוויקישיתוף אתר האינטרנט הרשמי של נפת אמברולאורי תמי (თემი) היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה אזורית" בישראל או לקומונה בצרפת. אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge דאבא (დაბა) – יישוב עירוני קטן, עיירה. ניזוק ברעידת האדמה ברצ'ה (1991) ערך זה הוא קצרמר בנושא גאוגרפיה של גאורגיה. אתם מוזמנים לתרום לוויקיפדיה ולהרחיב אותו.
פרנקלין (פינאטס)

פרנקלין (באנגלית: Franklin) הוא דמות בסדרת הקומיקס ארוכת הימים פינאטס, פרי עטו של צ'ארלס מ. שולץ. פרנקלין היה הדמות האפרו-אמריקאית הראשונה בסדרה, והוא דוגמה לתופעה הנקראת "דמות שחור ייצוגית". כאשר נפגשו צ'ארלי בראון ופרנקלין לראשונה, אמר לו פרנקלין שאביו הוא חייל הנלחם בווייטנאם. בתגובה אמר לו צ'ארלי, כי אביו שלו הוא ספר שגם היה במלחמה, אך הוא אינו זוכר איזו. כאשר פרנקלין בא לבקר את צ'ארלי בראון, הוא נוכח כי חבריו של צ'ארלי בראון הם די משונים. הופעתו של פרנקלין הייתה בתקופה בה נושאים כגון הפרדה גזעית ויחסים בין-גזעיים היו מקור נאמן לקונפליקטים בקרב החברה האמריקאית. צירופה של דמות שחורה לתוך הסדרה נחשבה שערורייתית, אולם שולץ טען כי לא היה שום מניע פוליטי בהופעה זו. רק לעיתים רחוקות עולה עניין צבע עורו של פרנקלין בפרקי הסדרה. רוב החבורה פשוט מקבלת אותו כמו שהוא. בראיון שנערך ב-1997 ציין שולץ כי קיבל מכתב מעורך עיתון בדרום ארצות הברית, שכתב כי אינו מתנגד להופעת דמות שחורה בקומיקס, אך הוא מבקש ממנו כי לא יאייר אותם לומדים יחדיו בבית הספר. פרנקלין ניחן באינטליגנציה רבה ומשמש לרוב כגירוי אינטלקטואלי לליינוס ואן פלט, שבדומה אליו נוטה לצטט פסוקים מן המקורות. דמותו מאופיינת באופייה הנוח, החסר דאגות או אובססיות. פרנקלין משחק בתפקיד סנטר פילדר (center fielder) בקבוצת הבייסבול של צ'ארלי בראון. בגיליונות מאוחרים יותר הוא נראה כשחקן בקבוצתה של פאטי, ובסדרת הטלוויזיה שיצאה לקומיקס הוא גם לומד בכיתתה. באחד הספיישלים הטלוויזיוניים של פינאטס פרנקלין יודע לרקוד ברייקדאנס.
דורותי דה רוטשילד

הברונית דורותי (דבורה) דה רוטשילד (1895 – 10 בדצמבר 1988), הייתה פילנתרופית יהודייה ממוצא אנגלי, רעייתו של ג'יימס דה רוטשילד, נשיאת פיק"א ופעילה למען היישוב היהודי בארץ ישראל. דורותי נולדה כבת למשפחת פינטו המיוחסת שמוצאה מספרד, שהעמידה רבנים במרוקו, בדמשק, בחלב ובצפת, כמו גם מדענים ומשפטנים ידועים. היא נישאה לארמנד ג'יימס דה רוטשילד כשהייתה בת 17, ב-1913. ג'יימס, בנו של אדמונד ג'יימס דה רוטשילד (מהצד הפריזאי של משפחת רוטשילד), היה אז בן 35 שנים. ב-1922 ירש ג'יימס רוטשילד את אחוזת וואדאסדון בבקינגהאמשייר, ובני הזוג עברו להתגורר שם. דורותי סייעה לבעלה בענייניו הפוליטיים, ובמיוחד מ-1929 עד 1945 כאשר ג'יימס שירת בפרלמנט מטעם המפלגה הליברלית בבריטניה, כנציג מחוז האי אלי. אחרי מותו של ג'יימס ב-1957, ירשה דורותי את אחוזת וואדאסדון ואחוזה קטנה נוספת בבקינגהמשיר. דורותי הוסיפה להיות תומכת חזקה ביישוב היהודי בארץ ישראל, כמו חותנה ובעלה לפניה. היא הייתה ידידה קרובה של חיים ויצמן ויושבת ראש יד הנדיב, קרן התרומות של משפחת רוטשילד בארץ ישראל. בעזרת התרומות, ביניהן תרומתו האחרונה של בעלה, מימנה את בניית משכן הכנסת. לאחר מלחמת ששת הימים תרמה לשיקום בית הכנסת יוחנן בן זכאי שבעיר העתיקה בירושלים. דורותי בעצמה תרמה בטרם מותה לבניית מבנה בית המשפט העליון. על שמה נקרא המושב שדמות דבורה (לפי שמה העברי). הערה: אילן יוחסין זה אינו כולל את כל חברי משפחת רוטשילד, אלא מתרכז באישים בולטים בה, בפרט בענפים הצרפתי והבריטי. משפחת רוטשילד אליס שלוי, דורותי דה רוטשילד, באנציקלופדיה לנשים יהודיות (באנגלית) אתר יד הנדיב דורותי רוטשילד, דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רוואז דור'ונדזה

רֶוואז דוֹר'וֹנַדזֶה (בגאורגית: რევაზ დოღონაძე‏; 21 בנובמבר 1931 - 13 במאי 1985) היה מדען גאורגי, ממייסדי האלקטרוכימיה הקוונטית. דור'ונדזה נולד ב-1931, בטביליסי, גאורגיה. אביו, רומאן דור'ונדזה (1970-1905) היה פרופסור למדעי החקלאות. דור'ונדזה סיים את חוק לימודיו בשנת 1955, במכון להנדסה ופיזיקה במוסקבה. בשנים 1978-1958 היה עמית מחקר, כאשר ב-4 השנים הראשונות היה עמית מחקר בכיר, וב-16 השנים הבאות ראש קבוצת המחקר לאלקטרוכימיה קוונטית של מחלקת המחקר העיוני של המכון לאלקטרוכימיה של מוסקבה (נקרא כיום מכון פרומקין לאלקטרוכימיה של האקדמיה הרוסית למדעים). בשנים 1969-1963 היה פרופסור חבר, ובשנים 1973-1969 פרופסור מן המנין, באוניברסיטה הממלכתית של מוסקבה. בשנת 1961 קיבל תואר שלישי (PhD), ובשנת 1966 דוקטור למדעים. דור'ונדזה היה הראשון שראה את התהליך הכימי של מעבר אלקטרון כמעבר קוונטי בין שני מצבים אלקטרוניים נפרדים, המושרה על ידי אינטראקציות אלקטרוסטטיות חלשות בין הישויות המולקולריות המיוצגות על ידי המצבים. קבוצת המחקר שלו משכה אליה סטודנטים מהאוניברסיטה הממלכתית של מוסקבה ומהמכון להנדסה ופיזיקה במוסקבה, בנוסף לסטודנטים זרים; הוא שימש כמנחה ל-13 עבודות דוקטורט ו-5 תזות לדוקטור למדעים. המחקר בקבוצה במהלך שנות ה-70 טיפל בעיקר בקשר שבין מעבר אלקטרון לתהליכים אלקטרוניים אחרים בפאזה מעובה, כמו בליעת אור. במחקר זה הושם דגש על תהליכים המערבים שלוש רמות אלקטרוניות, במקום שתיים, בתהליכים בטמפרטורות נמוכות, עם תכונות המאפיינות תהליכים ביולוגיים. דור'ונדזה ותלמידיו הציעו את המודל הקוונטו-מכני הראשון שלקח בחשבון את התפקיד הדינמי של הממס בתהליך מעבר פרוטון בממסים קוטביים. כמו כן יצרו תאוריה קוונטית של הקינטיקה של תהליכים כימיים, אלקטרוכימיים וביוכימיים בממסים קוטביים, בנוסף לתאוריה קוונטית של הקינטיקה של טרנספורמציה אטומית-מולקולרית בפאזה מעובה. דור'ונדזה ייסד ועמד בראש המחלקה למחקר עיוני במכון לאלקטרוכימיה וכימיה אי-אורגנית של האקדמיה הגאורגית למדעים (GAS), בין השנים 1985-1978. בשנים 1985-1982 גם עמד בראש המחלקה לפיזיקה כללית ותאורטית באוניברסיטה הטכנית של גאורגיה. ב-1982 נבחר לחבר האקדמיה הגיאורגית למדעים. בין השנים 1985-1978 היה יושב-ראש מחלקת הפיזיקה האלקטרוכימית בחברה הבינלאומית לאלקטרוכימיה (ISE). גם היה חבר במערכת כתב העת "Journal of Electroanalytical Chemistry and Interfacial Electrochemistry", ובמערכת כתב העת הרוסי Elektrokhimia. דור'ונדזה השתתף בכתיבת כ-190 עבודות מחקר (מתוכם 7 מונוגרפיות). הוא גם היה שותף לכתיבה ולעריכה של מונוגרפיה בת שלושה כרכים, "The Chemical Physics of Solvation" (הוצאת Elsevier, אמסטרדם, 1986-1985). כימיה קוונטית אתר לזכרו של דור'ונדזה
אוזורגתי

אוֹזוּרגֶתי (בגאורגית: ოზურგეთი) עיר תעשייתית בנפת אוזורגתי, במחוז גוריה שבגאורגיה. המשמש כמרכז מנהלתי של הנפה. שוכנת על גדות נהר נטנבי, ובּז'וּז'י. היא הוכרזה לעיר בשנת 1840, ואוכלוסייתה מונה 14,785 איש. אוזורגתי היא מקום מושב הבישוף של הדיוקסיה שֵׁמוֹכּמֵדי (שכוללת את כל חבל גוריה). בשנים 1934–1989 העיר נקראה מחרדזה, על שם המהפכן הגאורגי פיליפה מחרדזה. המפעלים שבה כוללים: מפעל לתה, עבודות פורצלן ועוד. מרכז מחקר מדעי גדול ליבולים סוב-טרופיים שוכן בשכונת אנאסאוּלי בפרוור העיר. אוקראינה הניצ'סקי, אוקראינה ויקטור דולידזה אתר האינטרנט הרשמי של אוזורגתי מדיה וקבצים בנושא אוזורגתי בוויקישיתוף אוכלוסיית העיר לפי שנים: 2008 18,027 2002 18,700 ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
ערב אל סמניה

עַרָבּ אל סַמְנִיָּה (בערבית: عرب السمنية) הוא שבט בדואי הגר באזור הצפון. בעבר גר בקרבת קריית טבעון, והוכר על ידי מדינת ישראל כיישוב בשם סמניה (שבט). בני השבט עברו מהריכוז שבו ישבו אל העיר שפרעם, ולכן היישוב בוטל ואוחד בעיר שפרעם. ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו. ביישובים בין השנים 2004-1948
וולף

וולף הוא שם משפחה ממקור גרמני שפירושו "זאב". האם התכוונתם ל... אישים: אן וולף – מתאגרפת שהחזיקה בתואר אלופת העולם בארבע קטגוריות משקל שונות בעת ובעונה אחת אינה וולף (שוטרת) – ניצבת בדימוס במשטרת ישראל אינה וולף (זמרת) – זמרת ומלחינה אוסטרית אלברט וולף – מלחין צרפתי ממוצא הולנדי אמיל וולף – פסל וצייר גרמני אפרים וולף – היה יו"ר אגודת חסידי חב"ד בישראל בנימין וולף – מנהיג ציוני בפולין ברק'ה וולף – דובר חב"ד בישראל גארי ק. וולף – היוצר של העולם הדמיוני של רוג'ר ראביט ג'ו וולף – כדורסלן ומאמן אמריקאי ג'ק וולף – שחקן אנגלי הוגו וולף – מלחין אוסטרי ממוצא סלובני, שנודע בעיקר בשירים האמנותיים (הלידר) שלו וירג'יניה וולף – סופרת אנגליה זאב וולף – בנו של יוסף אברהם וולף ומנהל סמינר הרב וולף זושא וולף – מרצה לחסידות ומחבר ספרים חב"די טוביאס וולף – סופר יהודי-אמריקאי טום וולף (עיתונאי) – סופר ועיתונאי אמריקאי, נודע ביותר כמייסד "העיתונאות החדשה" טום וולף (פוליטיקאי) – איש עסקים ופוליטיקאי אמריקאי, מושל מדינת פנסילבניה יוסף אברהם וולף – בנו של פינחס וולף, מחנך ומייסד סמינר הרב וולף בבני ברק כריסטיאן וולף (פילוסוף) – פילוסוף גרמני, תלמידו של לייבניץ מקס וולף – אסטרונום גרמני מרקוס וולף – ראש שירות הריגול של גרמניה המזרחית משולם וולף – עסקן ציבור, מראשי הציונים בליטא נחמן וולף – ספורטאי פאראלימפי ישראלי נתן (וילהלם) וולף – רופא פנימי, מנהל מחלקה פנימית בבית החולים הדסה בתל אביב, מייסד ומנהלו הראשון של בנק הדם של מד"א עידו וולף – אונקולוג, פרופסור לאונקולוגיה, מנהל המערך האונקולוגי ב- בית החולים איכילוב פינחס וולף – רב בקלן ובפתח תקווה ומחבר ספרים רוני וולף – פרופסור לרפואת עור, מנהל היחידה למחלות עור ומין, מרכז רפואי קפלן ריקרדו וולף – ממציא, דיפלומט ונדבן, מייסד "פרס וולף" תומאס וולף – סופר אמריקאי אחר: וולף 359 – ננס אדום בקבוצת הכוכבים אריה וולף 424 – כוכב כפול במערכת של שני ננסים אדומים במרחק של 14.2 שנות אור מהשמש בקבוצת הכוכבים בתולה וולף (הר געש) – הר געש באיי גלאפגוס סמינר הרב וולף – סמינר בית יעקב לבנות בבני ברק פרס וולף – פרס המוענק בישראל למדענים ואמנים מכל העולם זאב (פירושונים) זאב וולף (פירושונים)
Help! (שיר)

"Help!" ("הצילו!") הוא שיר של להקת הביטלס שכתבו ג'ון לנון ופול מקרטני, ויצא גם כסינגל באלבום Help!. השיר הוקלט באולפני אבי רוד, הופק על ידי ג'ורג' מרטין ואורכו 2:20 דקות. השיר היה חלק מהאלבום החמישי של הלהקה שבתוכו היה גם את השירים המפורסמים Ticket to Ride ו-Yesterday. השיר יצא כסינגל ב-6 באוגוסט 1965 באנגליה, והגיע למקום הראשון במצעד זה ובמקבילו בארצות הברית. השיר כנראה מספר על עייפותם של הלהקה מתופעת הביטלמניה ורוצים שיצילו אותם. השיר נחשב לאחד המצליחים ביותר של הלהקה באותה תקופה. השיר, פותח את הסרט Help! שיצא במקביל לאלבום. מגזין הרולינג סטון דירג את השיר במקום ה-29 ברשימת 500 השירים הטובים ביותר של כל הזמנים. לשיר נעשו גרסאות כיסוי רבות, כשהידועה מביניהן היא של להקת דיפ פרפל מאלבום הבכורה שלהם Shades of Deep Purple - גרסה אטית, כבדה וארוכה יותר. עוד גרסת כיסוי ידועה, היא של הזמרת האמריקאית טינה טרנר מאלבומה "Private Dancer", מ-1984. גרסת כיסוי נוספת היא של הזמרת האמריקאית מיילי סיירוס אותה ביצעה במשדר הצדקה Global Goal: Unite for Our Future. מידע על היצירה "Help!" באתר מיוזיק בריינז מידע על הקומפוזיציה "Help!" באתר AllMusic גרסאות נוספות ל"Help!" באתר SecondHandSongs אקורדים לגיטרה של השיר מצעד שירי הביטלס של כאן 88 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
הרווארד מארק 1

IBM Automatic Sequence Controlled Calculator שכונה מארק 1 על ידי אוניברסיטת הרווארד, שבשבילה נבנה על ידי חברת יבמ, היה המחשב הספרתי האוטומטי הגדול הראשון בארצות הברית. יש הרואים בו את המחשב הראשון בעולם ("מתחרים" נוספים על התואר הם Z1, ואחריו Z3 של קונראד צוזה, ABC של ג'והן אטאנסוף וקליפורד ברי, אניאק, קולוסוס, ועוד). המחשב תוכנן על ידי הווארד אייקן, נבנה על ידי יבמ, נשלח לאוניברסיטת הרווארד בפברואר 1944, ונמסר רשמית ב-7 באוגוסט 1944. היסטוריה של המחשוב Cruz, Frank da (אוג' 2004). "The IBM Automatic Sequence Controlled Calculator". Columbia University Computing History. נבדק ב-1 באוקטובר 2006. {{cite web}}: (עזרה) Campbell-Kelly, Martin; Aspray, William (1996). Computer: A History of the Information Machine. Basic Books. ISBN 0-465-02989-2. מדיה וקבצים בנושא הרווארד מארק 1 בוויקישיתוף ארכיון IBM בנוגע לסימן 1 חוברת ההפעלה של ה ASCC הרווארד מארק 1, באתר אנציקלופדיה בריטניקה (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
רמת אבישור

רמת אֲבִישׁוּר היא רמה נמוכה הנמצאת במזרח שפלת יהודה באזור חבל עדולם, וממערב להרי יהודה. מרבית הרמה מצויה בשטח פארק בריטניה, והיא האזור הגבוה בפארק. הרמה מצויה בגובה של כ-350 מטרים מעל פני הים. הרמה מכוסה בחורש ים תיכוני הכולל עצי אלון מצוי, קטלב, שיחי אלת המסטיק, אלה ארצישראלית, בר זית בינוני, לבנה רפואי, אשחר ארצישראלי, לוטם שעיר, לוטם מרווני. באזור נפוצים פרחי הכלנית והרקפת המצויות, צבעוני ההרים, וכן מצויים ברמה שרידי בוסתנים בהם גדלים עצי שקד, תאנה, רימון, זית ושיחי צבר. על הרמה נמצאים היישובים נחושה, צפרירים, גבעת ישעיהו ולי-און שריגים. קרויה על שם אחד מצאצאי יהודה שהתיישב באזור (דברי הימים א ב כט-ל). השם נמצא גם בשבאית (אבשור). הוראתו כנראה: האב (כלומר האל) הוא חומה ומחסה. דומה לו השם התדמורי בלשור.
נפוליטנית

נפוליטנית (בנפוליטנית: nnapulitano; באיטלקית: napoletano) היא שפה רומאנית המדוברת בעיקר במחוז קמפניה במרכז איטליה, מחוז שבירתו היא נאפולי, וכן בריכוזי אוכלוסין נוספים במרכז איטליה. מספר הדוברים בשפה ברמת שפת אם מוערך ב־7.5 מיליון. אף על פי שלרוב מתייחסים לנפוליטנית כאל ניב של האיטלקית, רוב הבלשנים ועמם אף אונסק"ו מחשיבים את הנפוליטנית לשפה בפני עצמה. לשפה זו השפעה על כל הניבים המדוברים בדרום איטליה, ובמיוחד בפוליה בבזיליקטה ובדרום לאציו. אוצר המילים של השפה קרוב אך אינו זהה לשפה האיטלקית. כמו האיטלקית, גם שורשי הנפוליטנית הם בלטינית הוולגרית, אך הנפוליטנית מושפעת גם מהשפה האוסקית הנכחדת, ולכן היגויה שונה מהאיטלקית במספר עיצורים. הצליל d באיטלקית, למשל, מקביל במקרים מסוימים ל־r; כך, לדוגמה, יבוטא (וייכתב) הפועל vedé (לראות) כ־veré, הפועל cadé (ליפול) יבוטא וייכתב כ־caré, והמילה Madonna תהפוך ל־Maronna. הבדל נוסף, למשל, הוא בהיגוי צירופי העיצורים "nd" המבוטא ונכתב כ־"nn". כך, לדוגמה, המילה "munno" היא המקבילה הנפוליטנית למילה האיטלקית "mondo" (עולם), והמילה "quanno" היא המקבילה הנפוליטנית למילה האיטלקית "quando" (מתי). קיימים הבדלי הגייה בעיצורים נוספים, כדוגמת "mb" המבוטא ונכתב כ"mm", ועוד. הנפוליטנית התברכה בהיסטוריה ספרותית, מוזיקלית ותיאטראלית ובפרט היא השפה העיקרית בה מושרים שירים נפוליטנים. בין היוצרים הידועים בשפה ניתן למנות את הסופר והתסריטאי אדוארדו דה פיליפו (Eduardo De Filippo), את המשורר סלבאטורה די ג'קומו (Salvatore Di Giacomo) ואת הסופר והשחקן טוטו (אנטוניו דה קורטיס) (Totò, Antonio de Curtis). לנפוליטנית אין מעמד חוקי באיטליה, והיא אינה נלמדת בבתי הספר כיום, שכן לפי חוקת איטליה איטלקית היא השפה הרשמית היחידה במדינה. בשנים האחרונות החלו קבוצות פוליטיות במחוז קמפניה לקרוא להכרה חוקית בשפה הנפוליטנית כשפת מיעוט, על מנת למנוע את הכחדתה העתידית. בשנת 2003 הוקם מסלול של לימודי השפה באוניברסיטת פדריקו השני בנאפולי (Università Federico II).
פארק בריטניה

פארק בריטניה הוא יער ואתר נופש שפותח על ידי הקרן הקיימת לישראל. הפארק נמצא באזור שפלת יהודה. הקמת הפארק החלה בשנות ה-50 של המאה ה-20 כאשר הקרן הקיימת החלה לנטוע את יער משואה ששטחו כ-15,000 דונמים. בהמשך הורחב הפארק, בסיוע ובמימון של קהילת יהודי בריטניה, אשר על שמם קרוי הפארק, וכיום שטחו כ-40,000 דונמים. הפארק המיוער והישובים בקרבתו הוקמו על אדמותיהם של שלושה כפרים פלסטינים אשר תושביהם גורשו או נמלטו ב-1948: דיר דבאן (בערבית: دير الدبان; פירוש שמו הוא "מנזר הזבובים"), עג'ור וקודנא. הפארק נמצא בשפלת יהודה - מישור קמור שגובהו בין 450 מטרים (בסמוך להרי יהודה במזרח) ומשתפל לעבר מישור החוף, שם גובה הגבעות 150 מטרים. הפארק מצוי מערבית ליישובים נחושה, צפרירים, גבעת ישעיהו, לי-און שריגים, דרומית לזכריה, מזרחית ליישובים עגור, לוזית ובית ניר, וצפונית לבית גוברין. אזור הפארק הוא אגן קערי אשר נוצר בתקופת הסנון והמתאפיין בסלעי גיר מסוג קירטון וחוואר. עומק שכבת הגיר הוא כשני מטרים - דבר המאפשר לחפור במקום מערכות מסתור. בתקופת המיוקן עבר קו החוף במרכז אזור הפארק. אזור האקלים בו נמצא הפארק הוא אזור אקלים לח למחצה. הטמפרטורות בשפלה חמות מאלה שבהרי יהודה. הטמפרטורה הממוצעת בקיץ עומדת על כ-30 מעלות צלזיוס. כמות המשקעים השנתית הממוצעת היא כ-490 מילימטר גשם. מספר ימי הגשם הוא כ-50 בשנה. באזור הפארק מצוי חורש ארץ-ישראלי נמוך הכולל עצי חרוב ושיחי אלת המסטיק. באזור רמת אבישור שבדרום מזרח הפארק גדלים עצי אלון מצוי, קטלב, ושיחי אלת המסטיק, אלה ארץ ישראלית, בר זית בינוני, לבנה רפואי, אשחר ארץ ישראלי, לוטם שעיר, לוטם מרווני. באזור נפוצים פרחי הכלנית והרקפת המצויות, צבעוני ההרים, וכן מצויים ברמה שרידי בוסתנים בהם גדלים עצי שקד, תאנה, רימון, זית ושיחי צבר. בצפון הפארק גדלים עצי חרוב ובדרומו עצי אשל. עצי החרוב ניטעו באזור עזקה בשנות ה-50 על ידי הקרן הקיימת, ובשנות ה-60 ניטעו בפארק יערות אקליפטוס ועצי אורן ירושלים. בפארק ניתן למצוא את בעלי החיים הבאים: קרקל, תן, צבוע, שועל מצוי, צבי מצוי, חזיר בר, דרבן, ארנבות, וכן ציפורים רבות ובהן תנשמת, קאק, בז מצוי, חיוויאי, יונת הסלע, קוקייה, עורבני ושרקרק מצוי. תל עזקה ח'רבת א-רסם תל שקלון מצפה משואה חורבות צורה תל גודד מערות לוזית חורבת כידון רמת אבישור שביל הבארות ובורות המים מדיה וקבצים בנושא פארק בריטניה בוויקישיתוף אתר האינטרנט הרשמי של פארק בריטניה